আলমগীর ফরিদ

আলমগীর মোহাম্মদ মাহফুজুল্লাহ ফরিদ একজন বাংলাদেশ জাতীয়তাবাদী দলের রাজনীতিবিদ এবং কক্সবাজার-২ (মহেশখালী–কুতুবদিয়া) আসনের প্রাক্তন সংসদ সদস্য। তিনি এই আসন থেকে বিএনপির হয়ে দুইবার জাতীয় সংসদের সদস্য নির্বাচিত হন এবং দলের কেন্দ্রীয় নির্বাহী কমিটির সদস্য হিসেবে দায়িত্ব পালন করেন।

 পেশা 
আলমগীর ফরিদ ১৯৯৬ সালে কক্সবাজার-২ আসন থেকে বাংলাদেশ জাতীয়তাবাদী দলের প্রার্থী হিসাবে সংসদ সদস্য নির্বাচিত হন। ২০০১ সালে তিনি কক্সবাজার-২ থেকে পুনরায় নির্বাচিত হন। তিনি সংসদে পাবলিক আন্ডারটেকিং কমিটিতে কাজ করেছেন। তিনি সোনাদিয়া দ্বীপের ম্যানগ্রোভ জঙ্গলে হাজার হাজার গাছ লাগাতে তার মেয়াদের সময় শ্রমিক নিয়োগ দিয়েছিলেন।

 ব্যক্তিগত জীবন 
আলমগীর ফরিদের ছোট ভাই শহীদুল্লাহ ৬নং বড়মহেশখালী ইউনিয়ন পরিষদের চেয়ারম্যান। ২ সেপ্টেম্বর ২০০৬ তারিখে চট্টগ্রাম উপকূলীয় বন বিভাগ বনভূমি দখলকারী ব্যক্তিদের তালিকায় শহীদুল্লাহর নাম প্রকাশ করে। তিনি আওয়ামী লীগ দলীয় সাবেক এমপি আশেক উল্লাহ রফিকের চাচা।

 মামলা ও গ্রেফতার 
২০০৩ সালের ১৩ মে, দুর্নীতির অভিযোগে র‌্যাপিড অ্যাকশন ব্যাটেলিয়ান তাকে গ্রেফতার করে। ৫টি জালিয়াতির মামলায় অভিযুক্ত হিসেবে ১৫ এপ্রিল ২০০৭ তারিখে মহেশখালী থানা পুলিশ তাকে গ্রেপ্তার করে। ২৯ এপ্রিল ২০০৮ এ দুর্নীতি দমন কমিশন আলমগীর ও তার স্ত্রীর বিরুদ্ধে দুর্নীতির অভিযোগ দায়ের করে।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:কক্সবাজার জেলার রাজনীতিবিদ
বিষয়শ্রেণী:ত্রয়োদশ জাতীয় সংসদ সদস্য